คลำเจอก้อนใต้ขากรรไกรข้างขวา หลายเดือนแล้วคะแต่มีขนาดเท่าเดิม เวลากดแล้วเจ็บ แต่กลิ้งไม่ได้ /เวลาหิวข้าวมากๆจะมีอาการกลืนข้าวไม่ลงเหมือนข้าวติดอยู่อกแล้วจะมีอาการหายใจไม่ออกคะ
สวัสดีค่ะ การวินิจฉัยที่เป็นไปได้-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันการให้ได้การวินิจฉัยที่แน่นอนจำเป็นต้องตรวจร่างกายร่วมด้วย ควรไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปคลำก้อนหรือคอที่บวมบ่อยๆ ไม่เอายาอะไรไปทา ไม่ซื้อยาฮอร์โมนใดๆมารับประทานเอง กินอาหารให้ครบ 5 หมู่ ถ้ามีอาการผิดปกติมากเช่นเจ็บก้อน ก้อนปวดบวมแดง ร้อน มีไข้ ก้อนโตเร็วผิดปกติ กลืนลำบาก กลืนเจ็บ ควรรีบไปพบแพทย์ค่ะ